stanford-oval/wikipedia huggingface dataset:
Tyypin 2 diabetes
Hoito > Muuta

Mikäli henkilö ei laihdu, saatetaan harkita lihavuusleikkausta osana diabeteksen hoitoa.
Esiintyvyys

Suomen Diabetesliiton mukaan tyypin 2 diabetesta potee noin 350 000 suomalaista ja tämän lisäksi noin 100 000 suomalaista potee tautia tietämättään. Tyypin 2 diabeteksen eri esiintyvyys seitsenkertaistui Suomessa vuosina 1976–2016. FinDM II -nimisen tutkimuksen mukaan tyypin 2 diabeteksen esiintyvyys Suomessa on likimain kaksinkertaistunut vuosina 1997–2007 ja miesten osuus tyypin 2 diabeetikoista on kasvanut hieman. Tutkimuksen mukaan 1997 tyypin 2 diabetestapauksia oli 138 337, joista naisia oli 55,9 %. 2007 tapauksia oli 245 257, joista 50,1 % oli naisia.
Kansainvälisen diabetesliiton (IDF) mukaan vuonna 2019 maailman 20–79-vuotiaasta väestöstä 9,3 % eli 463 miljoonaa henkilöä poti tyypin 2 diabetesta tai tyypin 1 diabetesta. IDF ennustaa osuuden olevan 9,2 % vuonna 2030 (578,4 miljoonaa diabeetikkoa) ja 9,6 % vuonna 2045 (700,2 miljoonaa diabeetikkoa). IDF:n tilastoissa ei ole eroteltu diabetestyyppejä toisistaan, mutta IDF arvioi tyypin 2 diabeteksen vastaavan valtaosaa diabetestapauksista.
Aiheesta muualla

Wikimedia Commonsissa on kuvia tai muita tiedostoja aiheesta .
Tyypin 2 diabeteksen hoito - Terveyskirjasto
Tyypin 2 diabetes - Diabetesliitto
Tyypin 2 diabetes riskitesti - Terveyskirjasto
Kyoto Encyclopedia of Genes and Genomes (KEGG): Type 2 diabetes mellitus (englanniksi)
Verensokerin mittaamisella voidaan todeta diabetes
Ykkösbonus

YkkösBonus oli Tradekan kuluttaja-asiakkaille suunnattu kanta-asiakasohjelma. Ohjelma toimi vuosina 1993–2015. Ohjelmassa oli vuonna 2014 mukana 1,1 miljoonaa taloutta, ja siihen oli tuolloin liitetty yhteensä 1,8 miljoonaa kanta-asiakaskorttia.
Kanta-asiakasohjelman alkuvaiheet

Eka-yhtymä, josta myöhemmin tuli Tradeka, aloitti oman kanta-asiakasohjelman vuonna 1993. Kanta-asiakaskorttia pilotoitiin tuolloin Tampereella.
Ekan kanta-asiakasohjelma laajeni valtakunnalliseksi vuonna 1994. Alkuvaiheessa ohjelmaan kuuluivat mm. Sotka ja Sampo. Kanta-asiakaslehtenä toimi Me-lehti. Ostouskollisuuden kasvattamiseksi lanseerattiin vuonna 1995 keräilykampanjat. Asiakkaille annettiin tietyn suuruisista ostoksista merkkejä, jotka oikeuttivat alennushintaisten keräilytuotteiden ostoon.
YkkösBonus 1997

YkkösBonus-nimi otettiin käyttöön vuonna 1997. Ensimmäisten kolmen vuoden aikana ohjelmaan liittyi yli 20 % Suomen talouksista ja kanta-asiakastilejä avattiin yhteensä 550 000. Ohjelmaan liittyminen oli asiakkalle ilmaista. Kilpailevat kanta-asiakasjärjestelmät olivat maksullisia. YkkösBonuksen ilmaisuus johtui siitä, ettei 1990-luvulla yrityssaneerauksessa ollut Tradeka uskaltanut pyytää korteistaan rahaa. Ilmaisuudesta tuli kilpailuetu.
YkkösBonuksesta tuli 1990-luvun lopulla kanta-asiakaskorttien markkinajohtaja. Ilmaisuuden lisäksi YkkösBonuksen menestykseen vaikuttivat bonukset, laaja-alaisuus ja luotto-ominaisuus. Luotto-ominaisuuden tarjosi Tradekan ja Elannon yhteisyritys Suomen Tilirahoitus.
Ohjelmaan kuuluneita yrityksiä

Elanto liittyi kanta-asiakasohjelmaan marraskuussa 1995. Elannon fuusioituessa Helsingin Osuuskaupan kanssa HOK-Elannoksi, YkkösBonus-kortti kelpasi vielä vuoden 2004 loppuun asti niissä myymälöissä, jotka oli muutettu Elannon ketjuista S-ryhmän ketjuihin (29 Alepaa, 10 S-marketia, 3 Prismaa ja Hakaniemen Sokos), sekä Elannon peruja olleissa ravintoloissa ja muissa toimipaikoissa.
YkkösBonus-ohjelmaan kuului Tradekan ja Suomen Lähikaupan lisäksi useita muitakin yrityksiä, mm. Expert, Värisilmä, Neste, Sotka ja Tarjoustalo. Vuonna 2004 ohjelmassa oli 14 yhteistyöyritystä.
Loppuvaiheet

Ohjelmaan kuului loppuvaiheessa noin 2000 liikettä, mm. Suomen Lähikauppa -ketjun päivittäistavarakaupat sekä Restelin hotellit ja ravintolat. Näissä ketjuissa YkkösBonus-kortin kanssa tehdyt ostokset kerryttivät bonusta. Bonuksella sai joko tavarapalkintoja tai ostohyvityksen, joka maksettiin vuosittain YkkösBonus-setelinä. Setelin saattoi käyttää ohjelman liikkeissä maksuvälineenä tai vaihtaa rahaksi. Bonus kertyi ostosten yhteissummasta sitä korkeammalla prosentilla, mitä suurempi ostossumma oli.
YkkösBonuksen lakkauttamisesta ilmoitettiin toukokuussa 2014. Ohjelma korvattiin uudella Pins-ohjelmalla. Uusi ohjelma kattoi Suomen Lähikaupan lisäksi useita muita liikkeitä ja verkkokauppoja, Kuten Verkkokauppa.com.
YkkösBonus-ohjelman ylläpitäjä oli loppuvaiheessa Suomen Lähikauppa Oy. Kanta-asiakasrekisterissä pidettiin myös Tradekan jäsentietoja, vaikka Tradeka luopuikin 2000-luvulla Suomen Lähikaupan omistuksesta kokonaan. Bonustietojen lisäksi asiakastietoja voitiin hyödyntää kohdennettuun markkinointiin ja markkinointitutkimuksiin.
Vågåmo

| Vågåmo |
| --- | --- |

 Vågåmo
 Koordinaatit: 61°53′00″N, 9°06′00″E 
Valtio:  Norja
Lääni:  Innlandet
Kunta:  Vågåmo
Pinta-ala:  
 – Maa:  1,7 km²
Väkiluku (2023):  1 482
 – Väestötiheys:  871,8 as./km²
Infobox OKVirheellinen NIMI-arvo: 
Vågåmo on taajama Vågån kunnassa Innlandetin läänissä Norjassa ja kuntansa hallinnollinen keskus. Taajaman pinta-ala on 1,7 neliökilometriä ja asukasluku 1 482 vuonna 2023.
Aiheesta muualla

Kuvia tai muita tiedostoja aiheesta Vågåmo Wikimedia Commonsissa
Adolf Linderoos

Adolf Linderoos, pseudonym Atte, vuonna 1919
Adolf Linderoos (7. toukokuuta 1869 Porvoo – 6. elokuuta 1934 Helsinki) oli suomenruotsalainen näyttelijä ja näytelmäkirjailija. Hän käytti nimerkkiä Atte.
Linderoos kävi Porvoon ruotsalaista normaalilyseota ja opiskeli sitten August Arppen näyttämökoulussa. Hän oli näyttelijänä Svenska Teaternissa 1887–1892 ja 1893–1894. Hän toimi ohjaajana Svenska inhemska teaternissa 1898 ja 1913–1919, Svenska Teaternissa ja Folkteaternissa 1907–1913 sekä Wasa Teaterissa 1920–1921. Linderoos oli myös lehtikirjoittaja ja näytelmien kääntäjä.
Näytelmiä

Dagens eko.    1905 Folkteatern / Arkadiateatern
Presens, imperfektum, futurum!.     1907 Svenska Teatern
Helsingfors-Sibbo, folklustspel med sång i 4 akter.     1908 Folkteatern / Svenska Teatern
Adjö med dem!, pjäs i 1 akt.   1914 Svenska inhemska teatern
Kung Fjalar, dikt i 5 sånger.   1915 Svenska inhemska teatern
Adam Małysz

| Adam Małysz |
| --- | --- |
 Adam Małysz Vancouverin olympialaisissa 2010.
Henkilötiedot
Syntynyt: 3. joulukuuta 1977 Wisła, Puola
Kansalaisuus:   Puola
Mäkihyppääjä
Lempinimi:  Wisłan kolibri, Viiksivallu, Lélu Limon (Puolassa)
Seura:  KS Wisła
Suksimerkki:  Fischer
Maailmancup
Kaudet:  1995–2011
Voitot:  39
Palkintokorokkeella:  92
 Tietolaatikko päivitetty 20. maaliskuuta 2011 
Aiheesta muualla
www.malysz.pl
| Mitalit> Maa:   Puola.Miesten mäkihyppy. Olympialaiset  | Mitalit> Maa:   Puola.Miesten mäkihyppy. Olympialaiset  | Mitalit> Maa:   Puola.Miesten mäkihyppy. Olympialaiset  | Maa:   Puola> Miesten mäkihyppy. |
| --- | --- | --- | --- |
|  Hopeaa | Salt Lake City 2002 | suurmäki |  |
|  Hopeaa | Vancouver 2010 | normaalimäki |  |
|  Hopeaa | Vancouver 2010 | suurmäki |  |
|  Pronssia | Salt Lake City 2002 | normaalimäki |  |
| MM-kilpailut  | MM-kilpailut  | MM-kilpailut  |  |
|  Kultaa | Lahti 2001 | normaalimäki |  |
|  Kultaa | Val Di Fiemme 2003 | normaalimäki |  |
|  Kultaa | Val di Fiemme 2003 | suurmäki |  |
|  Kultaa | Sapporo 2007 | normaalimäki |  |
|  Hopeaa | Lahti 2001 | suurmäki |  |
|  Pronssia | Oslo 2011 | normaalimäki |  |
Adam Henryk Małysz [ˈadam ˈmawɨʃ] (s. 3. joulukuuta 1977 Wisła, Puola) on puolalainen uransa lopettanut mäkihyppääjä, sittemmin auto-urheilija. Mäkihyppyuransa jälkeen hän on ajanut erämaarallikilpailuja.
Häntä voidaan saavutustensa perusteella pitää yhtenä kaikkien aikojen parhaista mäkihyppääjistä, sillä hän on voittanut neljä maailmanmestaruutta, neljä olympiamitalia ja neljä kertaa maailmancupin kokonaiskilpailun voiton, sekä voittanut kertaalleen Keski-Euroopan mäkiviikon.
Saavutukset > Arvokisat

1995 MM, Thunder Bay:
normaalimäki: 10. sija
suurmäki:: 11. sija
1996 lentomäen MM, Kulm:
14. sija
1997 MM, Trondheim:
normaalimäki: 14. sija
suurmäki: 11. sija
Talviolympialaiset 1998, Nagano:
normaalimäki: 51. sija
suurmäki: 52. sija
1999 MM, Ramsau:
normaalimäki: 27. sija
suurmäki: 37. sija
2000 lentomäen MM, Vikersund:
16. sija
2001 MM, Lahti:
normaalimäki: kultaa
suurmäki: hopeaa
2002 lentomäen MM, Harrachov:
18. sija
Talviolympialaiset 2002, Salt Lake City:
normaalimäki: pronssia
suurmäki: hopeaa
2003 MM, Val di Fiemme:
normaalimäki: kultaa
suurmäki: kultaa
2004 lentomäen MM, Planica:
11. sija
2005 MM, Oberstdorf:
normaalimäki: 6. sija
suurmäki: 11. sija
2006 lentomäen MM, Kulm:
20. sija
joukkuekilpailu 9. sija
Talviolympialaiset 2006, Torino:
normaalimäki: 7. sija
suurmäki: 14. sija
joukkuekilpailu 5. sija
2007 MM, Sapporo:
normaalimäki: kultaa
suurmäki: 4. sija
2009 MM, Liberec:
normaalimäki: 22. sija
suurmäki: 12. sija
Talviolympialaiset 2010, Vancouver:
normaalimäki: hopeaa
suurmäki: hopeaa
2010 lentomäen MM, Planica:
4. sija
2011 MM, Oslo:
normaalimäki: pronssia
suurmäki: 11. sija
Saavutukset > Maailmancupin kokonaiskilpailun sijoitukset

| 0 | 1 | 2 |
| --- | --- | --- |
|  1994–1995: 51.  1995–1996: 7.  1996–1997: 10.  1997–1998: 56.  1998–1999: 46.  1999–2000: 28.  2000–2001: 1.  2001–2002: 1.  2002–2003: 1. |   |  2003–2004: 12.  2004–2005: 4.  2005–2006: 9.  2006–2007: 1.  2007–2008: 12.  2008–2009: 13.  2009–2010: 5.  2010–2011: 3. |
Autourheilu-ura

Małysz on osallistunut kansainvälisiin erämaarallikilpailuihin, kuten arvostetuimpaan Dakar-ralliin useampana vuotena.
Aiheesta muualla

Kuvia tai muita tiedostoja aiheesta Adam Małysz Wikimedia Commonsissa
Adam Małysz Kansainvälinen hiihtoliitto (FIS). (englanniksi)
Mäkihypyn normaalimäen maailmanmestarit
Mäkihypyn suurmäen maailmanmestarit
Zach LaVine

| Zach LaVine |
| --- | --- |
 LaVine vuonna 2022.
Henkilötiedot
Koko nimi:  Zachary LaVine
Syntynyt: 10. maaliskuuta 1995 (ikä 29) Renton, Washington, Yhdysvallat
Kansalaisuus:   Yhdysvallat
Koripalloilija
Pelipaikka:  Heittävä takamies / Pelintekijä
Pituus:  196 cm
Paino:  84 kg
Nyk. joukkue:  Chicago Bulls
Sarja:  NBA
NBA-varaus:  13. varaus 2014 (Minnesota Timberwolves)
Pelaajaura
Yliopistojoukkueet
2013–2014:  UCLA Bruins
Seurajoukkueet
2014–2017 2017–:  Minnesota Timberwolves Chicago Bulls
Maajoukkueet
2021–:   Yhdysvallat
| Mitalit> Maa:   Yhdysvallat.Miesten koripallo. Olympialaiset  | Mitalit> Maa:   Yhdysvallat.Miesten koripallo. Olympialaiset  | Mitalit> Maa:   Yhdysvallat.Miesten koripallo. Olympialaiset  | Maa:   Yhdysvallat> Miesten koripallo. |
| --- | --- | --- | --- |
|  Kultaa | Tokio 2020 |  |  |
Zachary ”Zach” LaVine (s. 10. maaliskuuta 1995 Renton, Washington) on yhdysvaltalainen koripalloilija, pelipaikaltaan pelintekijä. Hän edustaa NBA:ssa pelaavaa Chicago Bullsia.
Ura

Minnesota Timberwolves varasi LaVinen NBA:n vuoden 2014 varaustilaisuuden ensimmäisellä kierroksella, tilaisuuden 13. pelaajana. Ennen ammattilaisuraansa hän pelasi yliopistokoripalloa UCLA:ssa.
Kesäkuussa 2017 Timberwolves vaihtoi LaVinen, Kris Dunnin ja tuoreen varauksensa Lauri Markkasen Chicago Bullsiin saaden vastineeksi Jimmy Butlerin ja tuoreen varauksen Justin Pattonin.
LaVine on voittanut vuosina 2015 ja 2016 NBA:n donkkikilpailun.
LaVine valittiin Yhdysvaltain miesten maajoukkueen kokoonpanoon Tokion kesäolympialaisiin 2020. Yhdysvallat voitti Tokiossa olympiakultaa.
Aiheesta muualla

Kuvia tai muita tiedostoja aiheesta Zach LaVine Wikimedia Commonsissa
Yhdysvaltain joukkue – Kesäolympialaiset 2020
4 Johnson ·
5 LaVine ·
6 Lillard ·
7 Durant ·
8 Middleton ·
9 Grant ·
10 Tatum ·
11 McGee ·
12 Holiday ·
13 Adebayo ·
14 Green ·
15 Booker ·
Valmentaja Popovich
2NE1

| 2NE1 |
| --- | --- |

 2NE1 vuonna 2012 (vas. Dara, Bom, CL ja Minzy)
Tiedot
Toiminnassa:  2009–2016, 2024–
Tyylilaji:  K-pop, pop, R&B, hip hop, electropop, dancepop, rap, pop rock, electronic dance
Kotipaikka:   Soul, Korean tasavalta
Laulukieli:  korea, japani, englanti
Jäsenet:  CL   Bom   Dara   Minzy  
Levy-yhtiö:  YG Entertainment
Aiheesta muualla
Kotisivut
Infobox OKNimi-testi OK: 
2NE1 (kor. 투애니원, tu-aeniwon; lausutaan "to anyone") oli nelihenkinen eteläkorealainen levy-yhtiö YG Entertainmentin vuonna 2009 luoma K-pop-musiikkia esittävä yhtye. Yhtyeeseen kuuluivat CL, Dara, Bom ja Minzy.
He ilmestyivät ensi kerran bändinä kappaleessa Lollipop, Big Bang -nimisen korealaisen poikabändin kanssa. 2NE1:n esikoissingle "Fire" julkaistiin 6. toukokuuta 2009. Sen jälkeen yhtye julkaisi kaksi minialbumia ja kaksi studioalbumia. 2NE1 julkaisi lisäksi Japanissa yhden minialbumin NOLZA ja kaksi studioalbumia, Collection sekä Crush. Se valmistautui myös julkaisemaan levyn USA:ssa Will.I.Amin kanssa. 2NE1 osallistui usean albumin myötä Mnet-musiikkikanavan ohjelmaan nimeltä 2NE1TV, joka näytti heidän työskentelyään kunkin albumin parissa heidän mainostaessaan uusia kappaleita ja harjoitellessaan koreografioita ja laulua. Se myös sisältää backstage -kohtauksia, kuten materiaalia asuntolasta, jossa he asuivat yhdessä.
2NE1 on teki comebackin vuonna 2024.
Historia > Ennen debyyttiä

Kun bändi julkistettiin, 2NE1:n oli tarkoitus olla vain kolmehenkinen (Bom, CL ja Minzy), mutta tammikuussa 2009 YG:n puheenjohtaja Yang Hyun Suk ilmoitti, että Sandara Park (Dara) olisi myös osa ryhmää. Tässä vaiheessa julkisuudessa arvailtiin, että bändi saisi vielä viidennen jäsenen, jolloin se sopisi Big Bangin naisversioksi, mutta YG sanoi ryhmän pysyvän nelikkona.
Ryhmän nimen oli alun perin tarkoitus olla 21, mutta olikin jo olemassa artisti, joka kulki samalla nimellä, joten bändin piti äkkiä vaihtaa nimensä 2NE1:ksi. ”NE” tarkoittaa ”New Evolution” ja ”21” tarkoittaa “21st Century”.
Historia > 2009

Maaliskuussa 2009 2NE1 teki yhdessä Big Bangin kanssa digitaalisen singlen, Lollipopin, joka oli luotu LG:n matkapuhelinten uudelle mallille, Cyonille. Vaikka sitä ei julkistettu singlenä, Lollipopista tuli suurhitti ja se sijoittui ensimmäiseksi monilla internetin musiikkilistoilla. Niihin aikoihin oli epäilyksiä siitä, miten bändi selviäisi ilman Big Bangin suosiota.
Huhtikuun lopulla, Yang Hyun Suk ilmoitti, että 2NE1 aikoi debytoida ja singlen nimeksi tulisi "Fire". Se julkaistaisiin digitaalisesti toukokuussa. Laulu ilmestyi pätkissä toukokuun 1. päivästä alkaen, kunnes se oli valmis 6. päivänä. He myös julkaisivat laululle kaksi videota, “Space Version” ja “Street Version”, ja kumpaakin katsottiin yli miljoona kertaa ensimmäisenä päivänä.
Kappale esitettiin ensimmäisen kerran 17. toukokuuta SBS:n Inkigayo-ohjelmassa. Toisin kuin muiden toimistojen, kuten SM Entertainmentin ja JYP Entertainmentin, bändit, jotka tyypillisesti esittävät laulujaan muutamia kertoja viikossa useissa eri ohjelmissa, 2NE1 teki näin vain kerran. He esiintyivät Inkigayo-ohjelmassa kolme viikkoa mainostaakseen Fireä ja myöhemmin esiintyivät Music Bankissa ja M!Countdownissa, jotka ovat korealaisia, hyvin suosittuja ohjelmia.
Kesäkuun lopussa "Firen" promootiot loppuivat ja bändi julkaisi ensimmäisen minialbuminsa, joka sai myös nimen 2NE1. Minialbumin alkuperäinen julkaisupäivä olisi ollut vasta 8. heinäkuuta 2009. "Firen" lisäksi minialbumilla oli "Lollipop" ja viisi muuta laulua.
Minialbumin ensimmäinen single oli "I Don’t Care", balladi, joka sekoitti reggaeta ja R&B:tä ja se oli yhteistuotettu YG:n Teddyn ja Kushin kanssa. Laulu menestyi monissa ohjelmissa todistaen, että jopa musiikkityylin vaihdon jälkeen "Lollipopista" ja "Firestä" bändin fanit pysyisivät uskollisina.
Historia > 2010

Helmikuun 9. päivä vuonna 2010, julkaistiin kappale Follow Me ja sitä käytettiin mainostamaan Samsungin Corby Folderia. Kesällä 2010 yhtye matkusti USA:han ja he äänittivät kappaleita englanniksi yhdessä Will.i.am:in kanssa. He äänittivät yhteensä ainakin 10 kappaletta, mutta vain muutama on julkaistu. (Mm. Gettin' Dumb, joka ilmestyi Will.i.amin huhtikuussa 2013 julkaistussa albumissa #willpower)
Bändin ensimmäinen studioalbumi To Anyone julkaistiin syyskuun 9. päivä ja siitä tuli huikea menestys. Levyltä julkaistiin singleinä mm. Can't Nobody, Go Away, Clap Your Hands ja It Hurts, jotka kaikki menestyivät hyvin. Vuoden lopussa 2NE1 voitti Artist of the Year ja Album of the Year - palkinnot Mnet Asian Music Award-palkinto gaalassa.
Historia > 2011

Huhtikuun 18.päivä 2NE1 kertoi että heiltä tulisi uusi albumi touko-tai kesäkuussa. Toukokuun 12.päivä yhtye julkaisi singlen Lonely, josta tuli menestyi hyvin. Kesäkuun 24.päivä julkaistiin toinen single, I Am The Best, josta tuli bändin tähän mennessä yksi menestyneimmistä kappaleista. Heinäkuussa julkaistiin vielä kaksi uutta singleä, Hate You ja Ugly. Yhtyeen toinen minialbumi julkaistiin samana päivänä kuin Ugly, 28.päivä heinäkuuta. Jälleen kerran 2NE1 sijoittui listojen kärkeen. Levyn mainostamisen jälkeen 2NE1 piti ensimmäisen konserttinsa syksyllä 2011, jonka jälkeen he debytoivat japanissa julkaisten japaninkielisen version heidän toisesta minialbumistaan.
Historia > 2012

Maaliskuun 28. päivä 2NE1 julkaisi ensimmäisen japaninkielisen studioalbuminsa. Kesällä 2NE1 ilmoitti comebackistaan Koreassa. Heinäkuun 5.päivä he julkaisivat singlen I Love You, joka menestyi hyvin. He ilmoittivat myös ensimmäisestä maailmanlaajuisesta kiertueestaan kesällä, ja ensimmäinen konsertti pidettiin 28. päivä heinäkuuta Soulissa. Yhtyeen piti julkaista toinen studioalbumi Koreassa kesällä, mutta julkaisua siirrettiin useita kertoja ja lopulta levyn julkaisu siirrettiin vuodelle 2013. Levyn julkaisun siirtymisen syynä kerrottiin olevan liian kiireinen aikataulu maailmankiertueen kanssa.
Historia > 2013

Helmikuun 18. päivä CL, yhtyeen johtaja, ilmoitti että comeback on ajoitettu huhtikuuhun ja että johtosingleä ja levyn konseptia vielä mietittiin. Huhtikuun 16. päivä Will.i.am julkaisi kappaleen Gettin' Dumb, jossa 2NE1 oli mukana. Toukokuun 28. päivä julkaistiin CL:n soolokappale, The Baddest Female. Heinäkuun 7. päivä julkaistiin virallinen single Falling in love. 8. päivä julkaistiin seuraava single Do you love me. Seuraava single julkaistiin 21.11, Missing you.
Historia > 2014

Vuoden 2014 alkupuolella ilmoitettiin, että 2NE1 aikoo pitää maailmankiertueensa, All Or Nothing. 26. helmikuuta 2NE1 julkaisi studioalbuminsa Crush. Se sisälsi 10 kappaletta, joista 9 olivat uusia. Albumi sijoittui heti korealaisten listojen kärkeen. Crush nousi Billboard 200 albumilistalla sijalle 61 ja tuli listalla korkeimmalle sijoittunut K-pop albumi.
Saman vuoden aikana yhtyeen jäsen Bom joutui median silmätikuksi, kun tuli julki, että hän oli yrittänyt salakuljettaa Koreaan siellä kiellettyjä masennuslääkkeitä Yhdysvalloista vuonna 2010. Kohun seurauksena 2NE1 joutui keskeyttämään senhetkiset menonsa.
Historia > 2015

Dara näytteli kolmessa sarjassa ja elokuvassa vuoden aikana. 2NE1:n tanssijana Minzy perusti tanssikoulunsa "Millennium Dance Academy" . CL julkaisi loppuvuodesta uuden soolokappaleensa HELLO BI+CHES.
Joulukuun alussa järjestettävässä suuressa musiikkigaalassa MAMAssa CL esitti kappaleensa Hello Bi+ches, minkä jälkeen 2NE1:n jäsenet nousivat lavalle ja esittivät Firen ja I Am The Best'n. Esitys nousi katsotuimmaksi tyttöyhtyeen MAMAn esitykseksi.
Historia > 2016

5. huhtikuuta YG Entertainment ilmoitti Minzyn lähtevän yhtyeestä, mutta kertoi 2NE1:n jatkavan kolmihenkisenä yhtyeenä tarkoituksenaan julkaista uusi albumi kesällä 2016.
Myöhemmin samana vuonna, 24. marraskuuta levy-yhtiö kertoi 2NE1:n hajoavan.
Historia > 2017

5. tammikuuta YG Entertainment ilmoitti, että yhtyeen jäsenet Park Bom, Dara sekä CL ovat nauhoittaneet uuden kappaleen "GOOD BYE", ja kuvanneet sille musiikkivideon. Tämän kappaleen sanotaan olevan osoitettu ryhmästä lähteneelle Minzylle. Musiikkivideo julkaistiin 21. tammikuuta viimeisenä lahjana faneille.
Jäsenet

Yhtyeen jäsenet:
"CL", oik. Lee Chae-rin (kor. 이채린, s. 26. helmikuuta 1991) – johtaja, pääräppäri, lauluntekijä, laulaja
"Dara", oik. Sandara Park (kor. 박산다라, s. 12. marraskuuta 1984) – laulaja, visual
"Bom", oik. Park Bom (kor. 박봄, s. 24 maaliskuuta 1984) − päälaulaja
"Minzy", oik. Gong Min-ji (kor. 공민지, s. 18. tammikuuta 1994) − päätanssija, räppäri, laulaja
Kappaleet

2NE1 1st Mini Album (2009)
1. Fire
2. I Don't Care
3. In The Club
4. Let's Go Party
5. Pretty Boy
6. Stay Together
7. Lollipop ft. Bigbang
To Anyone (2010)
1. Can't Nobody
2. Go Away
3. Clap Your Hands
4. I'm Busy
5. It Hurts
6. Love Is Ouch
7. You And I - Park Bom
8. Please Don't Go - CL and Minzy
9. Kiss - Dara ft. CL
10. Follow Me
11. I Don't Care (Reggae Mix)
12. Can't Nobody (English Ver.)
2NE1 2nd Mini Album (2011)
1. I Am The Best (내가 제일 잘 나가)
2. Ugly
3. Lonely
4. Hate You
5. Don't Cry - Bom
6. Don't Stop The Music 15.6.2015
Crush (2014)
1. Crush
2. Come Back Home
3. Gotta be You (너 아님 안돼)
4. If I Were You (살아 봤으면 해)
5. Good to You (착한 여자)
6. MTBD (CL) (멘붕)
7. Happy
8. Scream (Koreankielinen versio)
9. Baby I Miss You
10. Come Back Home (Unplugged version)
Kappaleet > Muut

I Love You (2012)
Scream (2012)
Be Mine (Intelin Make Thumb Noise -projekti 2012)
Gettin' Dumb (Will.I.Am:in #willpower-albumilla)
Take The World On (Yhteistyö Will.i.am:in kanssa)
Falling In Love (2013)
Do You Love Me  (2013)
Missing You (2013)
GOOD BYE (2017)
Kiertueet > Omat

Nolza (2011 2NE1 1st Live Concert)
New Evolution (2012 2NE1 Global Tour)
All Or Nothing (2014 2NE1 2nd world tour)
Kiertueet > Mukana

YG Family Concert (2010)
YG Family 15th Anniversary Concert (2011)
YG Family World Tour (2014)
Aiheesta muualla

Wikimedia Commonsissa on kuvia tai muita tiedostoja aiheesta .
2NE1 (Arkistoitu – Internet Archive) kome-world.com
2NE1 Melon-palvelussa (koreaksi)
You’re Still the One

| ”You're Still the One” Shania Twain |
| --- | --- | --- |

Singlen tiedot
 Albumilta: Come on Over
 B-puoli: ”Don't Be Stupid (You Know I Love You)”
 Äänitetty : 1997
 Julkaistu: 27. tammikuuta 1998 (U.S.) 16. helmikuuta 1998 (UK)
 Formaatti: Radio single, maxi single, 5" CD single, 7" vinyl single
 Tuottaja(t): Robert John "Mutt" Lange
 Tyylilaji: country, pop
 Kesto: 03.19
 Levy-yhtiö: Mercury Nashville
Shania Twainin muut singlet
| ”Don't Be Stupid (You Know I Love You)” 1997 | ”You're Still the One” 1998 | ”From This Moment On” 1998 |
You're Still the One on kanadalaisen countrymuusikko Shania Twainin kappale. Se julkaistiin Twainin Come on Over -studioalbumin kolmantena countrysinglenä tammikuussa 1998, samalla kun se oli ensimmäinen pop- ja kansainvälisillä markkinoilla julkaistu single. Single onnistui saavuttamaan Billboard Hot 100 -listan toisen sijan, joka teki siitä Twainin ensimmäisen kymmenen parhaan joukkoon päässeen singlen kyseisellä listalla. Vaikka kappale ei saavuttanut koskaan listan kärkeä, siitä tuli Twainin menestynein crossoversingle sekä yksi hänen menestyneimmistä singleistä countrymusiikkia soittavilla radiokanavilla. Kappaleen sanoittivat Twain ja Mutt Lange sekä tuotti Lange.
"You're Still the One" oli ehdokkaana neljälle palkinnolle Grammy-palkintogaalassa vuonna 1999, joista kahdessa se voitti. Se voitti kategorioissa "Paras countrykappale" ja "Paras naispääosan countrylauluesitys" sekä hävisi kategorioissa "Vuoden levytys" ja "Vuoden kappale" toiselle kanadalaiselle artistille, Celine Dionille joka voitti kappaleella "My Heart Will Go On".
Kappale sijoittui Billboard All-Time Hot 100 Top Songs-listan sijalle 66. Se oli VH1:n 100 Greatest Songs of the 90s.
Käännös suomeksi